Die eenheid van buite lyk soos 'n woonstelblok en ons was nie seker wat om te verwag nie. Maar sodra jy by die voordeur instap besef jy dadelik waarom Summerplace soveel goeie resensies ontvang. Dis is werklik baie netjies en mooi skoon. Altwee kamers is lekker groot met die beste matrasse en kussings, skoon beddegoed en baie pak plek. Dis nie mooi sigbaar op die fotos nie, maar die badkamer het ook 'n lekker stort. Daar is genoeg handoeke vir vier mense. Die kombuis het alles wat jy nodig het met 'n groot yskas/vrieskas. Die sitkamer is ook besonder netjies met mooi banke. Die parkering is veilig onder dak, agter 'n elektriese hek. Ongelukkig is daar nie 'n braai area nie. Ons sal verseker weer hier kom bly.
Partymaal bespreek 'n mens 'n plek en is aangenaam verras: Summerplace, dit was so met julle. Baie dankie, ons het heerlik gebly. Ons sien julle weer.
Ons het baie lekker gebly, baie skoon en netjies. Dit was net vreeslik koud en daar was geen verwarmer nie.
Ek en my vriendin het heerlik gebly. Alles wat ons nodig gehad het. Skoon, netjies en baie gemaklik. Sal dit beslis aanbeveel. Heerlike verblyf vir 'n "girls trip". Sal beslis weer van Summerplace gebruik maak.
Summerplace Self-catering het 'n goeie ligging. Die omgewing is stil, skoon en naby die dam. Die eenheid is goed toegerus en die vriendelike atmosfeer het die verblyf aangenaam gemaak.
Baie vriendelike personeel, Christine het die aand voor ons verblyf inligting gestuur met aanwysings ens. Ons het so welkom gevoel, dit is 'n netjies en skoon plek, ten volle toegerus. Ons sal vir seker weer van Summerplace gebruik maak.